Anexa nr. \_\_\_\_\_ la HCL \_\_\_\_\_/\_\_\_\_\_\_\_\_

**REGULAMENT**

**DE SELECTARE ŞI NUMIRE A ADMINISTRATORULUI INCUBATORULUI DE AFACERI**

**Dispoziţii generale**

**Scop**

**Art. 1.** Prezentul regulament are ca scop stabilirea principiilor, cadrului general şi a procedurii pentru regulamentul de selectare și numire a administratorului incubatorului de afaceri, care urmează să fie înfințat prin Programul Operațional Regional în cadrul Axei prioritare 2 - Îmbunătăţirea competitivităţii întreprinderilor mici şi mijlocii, Prioritatea de investiții 2.1 – Promovarea spiritului antreprenorial, în special prin facilitarea exploatării economice a ideilor noi și prin încurajarea creării de noi întreprinderi, inclusiv prin incubatoare de afaceri, Apel 2.1.B - Incubatoare de afaceri.

**Domeniu de aplicare**

**Art. 2. (1)** Prevederile prezentului regulament se aplică pentru selectarea și numirea administratorului incubatorului de afaceri cu care se va încheia un contract de administrare.

**(2)** Legislația aplicabilă Legea privind incubatoarele de afaceri 102/ 2016 și normele de aplicare ale acesteia stabilite prin Ordinul 17 /2017.

**Principii de selecție**

**Art. 3.** Principiile care stau la baza selecției administratorului:

a) libera concurenţă

b) tratamentul egal

c) transparenţa

**Prevederi bugetare**

**Art. 4.** Administratorul selectat va presta serviciile de administrare în conformitate cu prevederile legale pentru un procent din încasările incubatorului de afaceri stabilit în contractul încheiat cu fondatorul.

**Criteriile de selecţie și punctaj**

**Art. 5.** ADMINISTRATORUL trebuie să fie o persoană juridică, ce îndeplinește cumulativ următoarele:

a) este înregistrată ca operator economic, persoană juridică conform Legii societăţilor nr. 31/1990, republicată, cu modificările şi completările ulterioare sau conform prevederilor Ordonanţei Guvernului nr. 26/2000, aprobată cu modificări şi completări prin Legea nr. 246/2005, cu modificările şi completările ulterioare, ori este un patronat sau sindicat înregistrat conform prevederilor Legii nr. 62/2011, republicată, cu modificările ulterioare, sau funcţionează conform prevederilor Legii nr. 335/2007, cu modificările şi completările ulterioare;

b) nu este în stare de faliment ori lichidare, conform prevederilor Legii nr. 85/2014 privind procedurile de prevenire a insolvenţei şi de insolvenţă, cu modificările şi completările ulterioare;

c) deţine personal calificat, cu experienţă în managementul afacerilor, în domeniul juridic, contabil, financiar, după caz;

d) prezintă planul de dezvoltare a incubatorului de afaceri, cuprinzând modul de autofinanţare a incubatorului;

e) prezintă strategia de monitorizare a rezidenţilor incubatorului pe parcursul a 2 ani postincubare.

**Art. 6.** Toate cererile pentru selecționare pentru administrarea incubatorului de afaceri sunt supuse evaluării pe baza următorului punctaj de evaluare:

# Evaluarea ADMINISTRATORULUI se va face în funcție de domeniul de competență, în ordinea descrescătoare a punctajului obținut, conform grilei de mai jos:

| Nr. | Criterii de selecție | Punctaj maxim |
| --- | --- | --- |
| 1 | **Administratorul are experiență în dezvoltarea societăților comerciale nou înființate (start-up)*** + - * Până la două societăți comerciale – 10 puncte
			* Între trei și cinci societăți comerciale – 20 puncte
			* Peste șase societăți comerciale – 30 puncte
 | 30 puncte |
| 2 | **Numărul experților principali\* care vor contribui la administrarea incubatorului de afaceri sectorial*** + - * până la 2 experți principali – 10 puncte
			* pentru 3 experți principali – 20 puncte
			* pentru 4 sau mai mulți experți principali - 30 puncte
 | 30 puncte |
| 3 | **Experiență experți** | 40 puncte |
| 3.1 | **Expert Administrator/Manager**- **experiență specifică în domeniul funcției**1 an – 3 puncte2 ani – 6 puncte3 ani – 9 punctepeste 3 ani – 10 puncte | 10 puncte |
| 3.2 | **Expert accesare fonduri**- **experiență specifică în domeniul funcției**1 an – 3 puncte2 ani – 6 puncte3 ani – 9 punctepeste 3 ani – 10 puncte | 10 puncte |
| 3.3 | **Expert juridic**- **experiență specifică în domeniul funcției**1 an – 3 puncte2 ani – 6 puncte3 ani – 9 punctepeste 3 ani – 10 puncte | 10 puncte |
| 3.4 | **Expert în marketing**- **experiență specifică în domeniul funcției**1 an – 3 puncte2 ani – 6 puncte3 ani – 9 punctepeste 3 ani – 10 puncte | 10 puncte |
|  | TOTAL | 100 puncte |

# \**Listă experți principali*

# *1. Expert Administrator/Manager – obligatoriu de inclus în propunere*

# *Studii superioare: juridice/economice/tehnice sau echivalent*

# *2. Expert accesare fonduri*

# *Studii superioare: juridice/economice/tehnice sau echivalent*

# *Certificat accesare fonduri*

# *3. Expert juridic*

# *Studii superioare: juridice*

# *4. Expert în marketing*

# *Studii superioare: economice/management – specializarea marketing/management sau echivalent*

# *Expert Secundar*

# *5. Asistent manager*

# *Studii superioare*

**Art.7.** Punctaj minim de a intra la selecție este 30 puncte.

**Art.8.** În cazul punctajelor egale va prevala, în ordinea enumerării:

- Experții propuși acoperă serviciile definite, corelate cu nevoile identificate în mediul antreprenorial și sectorul economic specific incubatorului

- Administratorul are experiență în dezvoltarea societăților comerciale nou înființate (start-up)

- Numărul experților care vor contribui la administrarea incubatorului de afaceri sectorial

**Rolul şi responsabilităţile administratorului incubatorului de afaceri**

**Art.9.** (1) Administratorul incubatorului de afaceri este responsabil pentru aspectele operaţionale şi de conducere a incubatorului de afaceri.

(2) Administratorul incubatorului de afaceri are următoarele obligaţii:

 a) semnează un contract de prestări de servicii cu fondatorul;

 b) semnează contracte de incubare cu societăţile ce urmează a fi incubate;

 c) organizează şi asigură promovarea locală a incubatorului de afaceri (publicitate, materiale promoţionale etc.), în scopul atragerii de potenţiali beneficiari ai incubatorului, care vor participa, în maximum două grupe, la cursurile de instruire oferite în această perioadă şi din care se vor selecţiona beneficiarii ce urmează a fi incubaţi (rezidenţii incubatorului);

d) prestează potenţialilor beneficiari ai incubatorului de afaceri servicii de asistenţă în procesul de preincubare;

e) înfiinţează şi asigură funcţionarea comisiei de selecţie a societăţilor ce urmează a fi incubate;

f) prestează servicii de consultanţă specializată, la cererea firmelor incubate;

g) cu aprobarea prealabilă a fondatorului, organizează minimum 5 evenimente pe an, relevante pentru creşterea vizibilităţii firmelor incubate şi a incubatorului de afaceri;

h) asigură utilizarea optimă şi în conformitate cu scopul incubatorului de afaceri a spaţiilor şi a mijloacelor fixe aflate în dotarea acestuia;

i) asigură încheierea unui contract de asigurare a clădirii, a mobilierului şi a echipamentelor IT&C puse la dispoziţie de către fondator, a cărui contravaloare va fi repartizată pe parcursul anului în taxa de administrare percepută firmelor incubate;

j) elaborează anual rapoarte privind stadiul de realizare a obiectivelor şi rapoarte financiare, pe care le înaintează către fondator;

k) asigură monitorizarea activităţii beneficiarilor incubatorului de afaceri pe toată perioada contractului şi transmite către fondator rapoarte privind activitatea firmelor incubate;

l) informează fondatorul despre activităţile organizate, serviciile şi cheltuielile efectuate, pune la dispoziţia acestuia documente justificative, în vederea verificării acestora la sediul incubatorului de către fondator;

m) verifică efectuarea cheltuielilor şi existenţa/corectitudinea documentelor justificative prezentate de către firmele incubate pentru justificarea cheltuielilor menţionate mai sus, transmite aceste documente justificative către fondator, recuperează pe cale amiabilă sumele necheltuite şi pe cele cheltuite necorespunzător şi informează fondatorul asupra procesului de recuperare şi asupra oricăror aspecte neconforme sesizate în legătură cu justificarea cheltuielilor menţionate mai sus;

n) asigură serviciile necesare pentru buna funcţionare a incubatorului de afaceri;

o) asigură atragerea de operatori economici ca rezidenţi ai incubatorului de afaceri;

p) elaborează planul de dezvoltare a incubatorului de afaceri în concordanţă cu strategiile de dezvoltare a domeniilor vizate, pe care îl supune spre aprobare fondatorului;

q) elaborează regulamentul privind funcţionarea incubatorului de afaceri conform art. 13 din Legea nr. 102/2016 privind incubatoarele de afaceri;

r) monitorizează întreprinderile incubate şi pe cele aflate în faza de postincubare;

s) derulează activităţile de promovare şi de atragere a potenţialilor rezidenţi;

t) elaborează şi prezintă fondatorului raportul de activitate anual, până la data de 30 martie a anului următor;

u) se asigură că a fost atins numărul minim de firme incubate, monitorizează şi raportează anual, până la 30 martie, către fondator situaţia anului anterior privind:

 - numărul de contracte/parteneriate încheiate de firmele incubate cu alte societăţi/universităţi/institute de cercetare/autorităţi publice;

 - creşterea cifrei de afaceri, a profitului firmelor incubate, a numărului de locuri de muncă create de acestea;

v) stabileşte condiţiile în care rezidenţii incubaţi părăsesc incubatorul

**Art. 10**. Fondatorul are dreptul de a verifica cheltuielile efectuate de administratorul incubatorului, precum şi de a recupera de la acesta sumele cheltuite fără documente justificative legale.

**Art. 11.** Obligatiile administratorului incubatorului de afaceri

Administratorul incubatorului de afaceri are urmatoarele obligatii:

a) asigura serviciile necesare pentru buna functionare a incubatorului de afaceri;

b) asigura atragerea de operatori economici ca rezidenti ai incubatorului de afaceri;

c) elaboreaza planul de dezvoltare a incubatorului de afaceri in concordanta cu strategiile de dezvoltare a domeniilor vizate, pe care il supune spre aprobare fondatorului;

d) elaboreaza regulamentul privind functionarea incubatorului de afaceri conform art. 13;

e) monitorizeaza intreprinderile incubate si pe cele aflate in faza de postincubare;

f) deruleaza activitatile de promovare si atragere a potentialilor rezidenti;

g) elaboreaza raportul de activitate anual, pana la data de 30 martie a anului urmator, pe care il trimite fondatorului.

**Art. 12.** Tipuri de servicii oferite de administratorul incubatorului de afaceri

(1) Serviciile oferite de administratorul incubatorului de afaceri sunt:

a) servicii oferite potentialilor beneficiari in perioada de preincubare pentru o perioada maxima de 6 luni;

b) servicii de incubare � pentru un ciclu de incubare de maximum 3 ani;

c) servicii de accelerator de afaceri - pentru o perioada maxima de 2 ani.

(2) Serviciile de preincubare sunt serviciile oferite in perioada premergatoare ciclului de incubare, care cuprinde perioada dintre selectarea viitorului rezident si semnarea contractului de incubare, perioada in care administratorul incubatorului de afaceri ofera servicii sub forma de sesiuni de informare, seminarii, formare profesionala si antreprenoriala si consultanta juridica, in vederea infiintarii de noi societati care sa devina membre ale incubatorului de afaceri.

(3) Serviciile oferite de administratorul incubatorului de afaceri, in functie de cerintele rezidentilor, sunt, dupa caz:

a) consilierea manageriala si cooperarea constanta a companiilor rezidente;

b) accesul la servicii de formare profesionala pentru nevoile actuale si viitoare ale pietei;

c) servicii profesionale financiare, de contabilitate si juridice;

d) cumparare colectiva de servicii si produse;

e) accesul la fonduri non-guvernamentale pentru dezvoltarea economica;

f) accesul la surse de finantare, investitii si capital de lucru;

g) contacte cu investitori individuali, fonduri cu capital de risc;

h) transferul si comercializarea de tehnologie, precum si contacte cu universitati si institute de cercetare si dezvoltare;

i) servicii privind internationalizarea IMM-urilor;

j) servicii privind managementul general al infrastructurii incubatorului de afaceri;

k) alte servicii necesare.

(4) Serviciile de accelerator de afaceri constau in acordarea de granturi si alocatii financiare rambursabile, de catre administratorul incubatorului de afaceri, pentru dezvoltarea si sustinerea activitatii rezidentului, prin intermediul programelor de finantare a start-up-rilor sau din alte surse atrase de acesta, in conditiile contractuale stabilite de parti, pentru a reduce timpul necesar lansarii pe piata de produse sau servicii, prin intermediul investitorilor individuali sau al capitalurilor de risc.

**Art. 13.** Regulamentele privind gestionarea si administrarea incubatorului de afaceri

(1) In activitatea de gestionare si administrare a incubatorului de afaceri, administratorul incubatorului de afaceri are dreptul de a elabora regulamente, care sunt aprobate de fondator.

(2) Administratorul incubatorului de afaceri poate propune spre aprobare fondatorului regulamente in domeniile pe care le considera necesare pentru gestionarea si administrarea incubatorului de afaceri.

**Art. 14.** Se aprobă procedura de selecție administrator – anexă nr. 1 la prezentul Regulament.

**Publicitate**

**Art.15.** Anunțul de organizare a procedurii de selecție se va publica:

 (1) În două ziare de circulație județeană

 (2) Pe website-ul primăriei Orașului Miercurea Nirajului.

 (3) Afișat pe panoul informativ al primăriei – cu încheierea unui proces verbal în acest sens.

**Organizarea şi funcţionarea comisiilor de analiză şi selecţie a proiectelor**

**Art. 16**. (1) Comisiile de evaluare şi selecţionare a administratorului denumită în continuare „Comisie” se va constitui în baza dispoziției primarului Orașului Miercurea Nirajului.

(2) Componenţa nominală a Comisiei de evaluarea va fi adusă la cunoştinţă publică numai după încheierea sesiunii de selecţie.

**Art. 17.** (1) Membrii Comisiei vor alege, prin vot deschis, câte un preşedinte, care vor asigura convocarea şi prezenţa membrilor la şedinţe, vor reprezenta Comisiile în relaţiile cu conducerea Consiliului Local Miercurea Nirajului şi cu solicitanţii.

(2) Fiecare membru a Comisiei va semna o declaraţie de imparţialitate, care se păstrează în arhiva Comisiei.

(3) Comisiile se consideră întrunite dacă sunt prezenţi majoritatea membrilor.

(4) Comisiile hotărăsc prin votul majorităţii membrilor prezenţi.

**Art.18.** Comisiile au următoarele atribuţii:

a) aleg preşedintele din rândul membrilor;

b) analizează conţinutul documentaţiilor depuse precum şi respectarea condiţiilor legale;

c) selecţionează şi evaluează dosarele de participare depuse pe baza criteriilor stabilite precum şi a grilei de evaluare;

d) pot solicita clarificări în termen de maximum 10 zile lucrătoare de la data începerii activităţii de evaluare şi selecţionare;

e) în cazul dosarelor de participare respinse, comisiile stabilesc motivele care au stat la baza luării acestei decizii;

**Art.19.** **(1)** Secretarul comisiei, are următoarele atribuţii:

a) preia de la registratura Consiliului Local Miercurea Nirajului toate dosarele de participare și le păstrează nedesfăcute până la data la care comisia îşi începe activitatea;

b) organizează şedinţele Comisiei, la solicitarea preşedintelui;

c) întocmeşte şi răspunde de evidenţa documentelor emise şi primite de comisie;

d) întocmeşte orice alt document solicitat de preşedintele comisiei, în legătură cu activitatea acesteia;

e) întocmeşte şi transmite comunicările privind rezultatele selecţiei,

f) completează formularul contractului de prestări servicii şi asigură semnarea lui de către ambele părţi semnatare;

g) predă pe bază de proces-verbal, documentele primite sau emise de Comisie la arhiva Consiliului Local Miercurea Nirajului.

**Art.20.** Funcţionarii publici nominalizaţi în comisiile de evaluare şi selecţionare a proiectelor prin Hotărârea Consiliului Local Miercurea Nirajului, care efectuează ore suplimentare peste durata normală a timpului de lucru sau în zilele de sărbători legale ori declarate zile nelucrătoare, beneficiază de măsurile compensatorii prevăzute de art.33 din Legea nr.188/1999 privind Statutul funcţionarilor publici, republicată, cu modificările şi completările ulterioare, cu respectarea prevederilor art.18 din Legea nr.284/2010 privind salarizarea unitară a personalului plătit din fonduri publice şi ale art.1 din Ordonanţa de urgenţă a Guvernului nr.9/2017 privind unele măsuri bugetare în anul 2017, prorogarea unor termene, precum şi modificarea şi completarea unor acte normative.

**Procedura selecţionării şi evaluării proiectelor**

**Art.21.** Dosarele de participare este analizată de membrii comisiei de evaluare şi selecţionare în termenul stabilit prin anunţul de participare şi va fi notată potrivit criteriilor de evaluare.

**Art.22.** (1) Ulterior selecţionării şi evaluării, Comisia întocmeşte Raportul procedurii de selecție – aprobat de Primarul Orașului Miercurea Nirajului.

**Art.23.** (1) Contestaţiile asupra modului de respectare a procedurii privind organizarea şi desfăşurarea selecţiei ofertelor se depun în termen de maximum **3 zile** de la comunicare, în scris la Registratura Primăriei Orașului Miercurea Nirajului.

(2) Contestaţiile se soluţionează în termen de maximum 1 zile de la data expirării termenului pentru depunerea contestaţiilor, iar rezultatul acestora se afişează pe pagina de internet a Primăriei.

**Contractul de prestare servicii**

**Art.24.** (1) În urma numirii sau selecţiei administratorului incubatorului de afaceri se încheie un contract de prestări de servicii între fondator şi administratorul respectiv pe o perioadă de incubare de 3 ani, care reprezintă un ciclu de incubare, la care se poate adăuga perioada de 2 ani de monitorizare a rezidenţilor incubatorului.

(2) Administratorul unui incubator înfiinţat va semna contractul de prestare servicii după primirea notificării privind selecţia din partea fondatorului.

(3) Fondatorii pot decide ca la finalizarea raportului de evaluare a ciclului de incubare să se semneze reînnoirea contractului.

 (4) Administratorul incubatorului de afaceri care îndeplineşte criteriile de performanţă pentru un ciclu de incubare de 3 ani are dreptul să solicite fondatorilor semnarea unui nou contract de prestări servicii pentru noul ciclu de incubare, în condiţiile stabilite în regulamentul de selectare şi numire a administratorului incubatorului de afaceri.

(5) Calitatea de administrator al incubatorului de afaceri încetează în următoarele situaţii:

 a) administratorul este declarat în faliment, divizare sau dizolvare;

 b) neîndeplinirea de către administrator a criteriilor de performanţă stabilite în contractul de prestări servicii;

 c) orice alte cazuri prevăzute de legislaţia în vigoare.

(6) Cu maximum 3 luni înainte de finalizarea contractului administratorului incubatorului, fondatorul va realiza o analiză privind performanţa incubatorului din punct de vedere al vizibilităţii acestuia în zonă şi al contribuţiei incubatorului la dezvoltarea economico-socială a zonei.

(7) În cazul în care din analiză reiese că funcţionarea incubatorului a condus la:

 - creşterea numărului de contracte/parteneriate încheiate de firmele incubate cu alte societăţi/universităţi/institute de cercetare/autorităţi publice;

 - dezvoltarea locală a zonei prin creşterea cifrei de afaceri, a profitului firmelor incubate, a numărului de locuri de muncă create de acestea, se încheie un nou contract de administrare.

(8) În perioada de tranziţie de la expirarea contractului de administrare până la încheierea unui nou contract de administrare, pentru asigurarea continuităţii, fondatorul poate încheia cu administratorul de incubator de afaceri un act adiţional de administrare pe o perioadă determinată, valabil până la finalizarea procesului de selecţie pentru un nou administrator. Actul adiţional se va semna numai cu administratorii de incubator care au îndeplinit condiţiile prevăzute la alin. (1).

(9) În baza contractului de administrare, fondatorii vor pune la dispoziţia administratorului, cu titlu gratuit, clădirea incubatorului de afaceri pe o perioadă de minimum 3 ani. Aceasta trebuie să fie racordată la utilităţi: energie electrică, energie termică, apă, gaze, servicii de telefonie şi internet.

(10) În cazul în care administratorul incubatorului de afaceri nu îşi respectă din culpă obligaţiile contractuale sau în urma raportului de evaluare se constată că rezultatele incubatorului nu sunt satisfăcătoare, fondatorul va putea impune penalităţi sau, după caz, va putea chiar solicita rezilierea contractului de prestare servicii, în conformitate cu condiţiile contractuale stabilite.

**Dispoziţii finale**

**Art. 25.** Prezentul regulament se completează cu prevederile legale în vigoare.

**Art. 26.** Anexele următoare fac parte integrantă din prezentul regulament:

anexa 1 - procedură de selecţie administrator

anexa 2 – anunț de selecție